S-3581/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. ágúst 2022, á hendur F-x-x F-x-x, kt. [...], [...], Reykjavík, fyrir eftirtalin umferðarlagabrot með því aðhafa:

1. Föstudaginn 26. febrúar 2021 ekið bifreiðinni [...] sviptur ökurétti um Smiðjuveg við gula götu í Kópavogi, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 12. nóvember 2021 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 0,95‰) um Sæbraut við Skeiðavog í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Þriðjudaginn 3. maí 2022 ekið bifreiðinni [...] sviptur ökurétti og með 83 km hraða á klukkustund um Sæbraut við Súðavog í Reykjavík, þar sem aksturinn var myndaður með eftirlitsbúnaði lögreglu, en leyfður hámarkshraði á veginum var 60 km á klukkustund.

Telst háttsemi þessi varða við 2., sbr. 4. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 18. júlí 2022 ekið bifreiðinni [...] sviptur ökurétti um Sæbraut við Langholtsveg í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sökog eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 24. ágúst 2022, var ákærði dæmdur í 30 daga fangelsi, skilorðsbundið til tveggja ára með dómi Héraðsdóms Reykjaness 1. október 2020, meðal annars fyrir akstur sviptur ökurétti og akstur undir áhrifum áfengis. Þá var ákærði dæmdur í 60 daga fangelsi, skilorðsbundið til tveggja ára, með dómi Héraðsdóms Reykjaness 19. nóvember 2021, meðal annars fyrir akstur sviptur ökurétti, akstur undir áhrifum áfengis og akstur undir áhrifum ávana og fíkniefna og var þá fyrri skilorðsdómur dæmdur upp. Samkvæmt fyrirliggjandi sakavottorði er sá dómur undir áfrýjun til Landsréttar. Þá gekkst ákærði undir greiðslu sektar með lögreglustjórasátt 17. janúar 2022 fyrir akstur sviptur ökurétti en sáttin var hegningarauki við síðastgreindan dóm.

Við ákvörðun refsingar nú er við það miðað að teknu tilliti til hegningaraukasjónarmiða að ákærði hafi nú í þriðja sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur sviptur ökurétti og í annað skipti gerst sekur um akstur undir áhrifum áfengisog/eða ávana og fíkniefna.

Brot þau sem ákærði er sakfelldur fyrir nú samkvæmt ákærulið 1 og 2 voru framin fyrir uppkvaðningu dómsins frá 19. nóvember 2021 og verður ákærða því dæmdur hegningarauki vegna þeirra í samræmi við 78. gr. almennra hegningarlaga, er samsvari þeirri þyngingu refsingarinnar sem kynni að hafa orðið, ef dæmt hefði verið um öll brotin í fyrra málinu. Ofangreindur dómur var skilorðsbundinn til tveggja ára frá birtingu hans að telja en samkvæmt framlögðu sakavottorði og upplýsingum frá ákæruvaldinu í þinghaldi í 16. nóvember sl., er ekki búið að birta ofangreindan dóm fyrir ákærða og verður því ekki litið svo á að hann hafi rofið skilorð dómsins þrátt fyrir að brot samkvæmt ákæruliðum 3 og 4 séu framin eftir uppkvaðningu hans.

Ákærði hefur játað brot sín greiðlega hér fyrir dómi og verður það metið honum til refsimildunar sbr. 8. tl. 1. mgr. 70. gr. almennra hegningarlaga nr. 19/1940.

Með hliðsjón af 77. sömu laga, dómvenju og sakarefni þessa máls þykir refsing ákærða hæfilega ákveðin 60 daga fangelsi.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, H-kk-ef Þ-kk-ef Þ-kk-ef lögmanns, 167.400 krónur að meðtöldum virðisaukaskatti, og 62.959 krónur í annan sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, F-x-x F-x-x, sæti fangelsi í 60 daga.

Á kærði er sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, H-kk-ef Þ-kk-ef Þ-kk-ef lögmanns, 167.400 krónur að meðtöldum virðisaukaskatti, og 62.959 krónur í annan sakarkostnað.

H-kvk-nf S-kvk-nf B-kvk-nf